
                                                                                          Bucureşti, 20.02.2023
                 PLx 128/2022             
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, aflată în procedură de reexaminare ca urmare a Deciziei Curții Constituționale nr. 445 din 12 octombrie 2022, publicată în Monitorul Oficial al României, Partea I, nr.1136 din 25 octombrie 2022, transmisă în vederea reexaminării, cu adresa nr. PL.x 128/2022 din 12 decembrie 2022.
	     V I C E P R E Ş E D I N T E

     Laurenţiu-Nicolae CAZAN
	P R E Ş E D I N T E

Claudiu-Iulius-Gavril NĂSUI

RAPORT COMUN
asupra Legii  privind aprobarea Ordonanţei de urgenţă a 
Guvernului nr.10/2022 pentru modificarea şi completarea
 Legii nr.346/2004 privind stimularea înfiinţării şi dezvoltării
 întreprinderilor mici şi mijlocii
În conformitate cu prevederile art.137 din Regulamentul Camerei Deputaţilor, Comisia pentru constituționalitate şi Comisia pentru antreprenoriat și turism au fost sesizate cu Legea privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, aflată în procedură de reexaminare ca urmare a Deciziei Curții Constituționale nr.445 din 12 octombrie 2022, publicată în Monitorul Oficial al României, Partea I, nr.1136 din 25 octombrie 2022, transmisă cu adresa PLx 128/2022.
Această Lege, adoptată de Parlamentul României, cu respectarea prevederilor art.75 și ale art.76 alin (2) din Constituția României, republicată a fost transmisă spre promulgare Președintelui României la data de 23 iunie 2022.

Președintele României a trimis în data de 12 iulie 2022 o sesizare de neconstituționalitate referitoare la prevederile Legii.

Curtea Constituțională a pronunțat Decizia nr.445 din 12 octombrie 2022, publicată în Monitorul Oficial al României, Partea I, nr.1136 din 25 octombrie 2022, prin care admite obiecția de neconstituționalitate formulată și constată că sintagma "inclusiv propunerile legislative ale deputaţilor şi senatorilor" din cuprinsul dispoziţiilor articolului unic pct. 1, cu referire la art. 9 alin. (2), din Legea privind aprobarea Ordonanţei de urgenţă a Guvernului nr. 10/2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii este neconstituţională.
În urma reexaminării, Legea a fost adoptată de Senat, în calitate de primă Cameră sesizată, în şedinţa din 7 decembrie 2022.
Potrivit prevederilor art. 75 din Constituția României, republicată și ale art.92 alin.(9) pct.1 din Regulamentul Camerei Deputaților, Camera Deputaților este Cameră Decizională.
În conformitate cu prevederile art. 62 și 64 din Regulamentul Camerei Deputaților, membrii celor două comisii au dezbătut Legea supusă reexaminării în ședințe separate.
În conformitate cu prevederile art. 62 din Regulamentul Camerei Deputaților, Comisia pentru antreprenoriat și turism a reexaminat Legea în ședința din 15 februarie 2023.

La ședință, membrii Comisiei au fost prezenți conform listei de prezență.

La dezbaterea Legii a participat ca invitat domnul Ioan Rus - secretar de stat în cadrul Ministrului Antreprenoriatului și Turismului.

În urma reexaminării Legii și a documentelor conexe, membrii Comisiei pentru antreprenoriat și turism au propus, cu unanimitate de voturi, adoptarea Legii privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înființării și dezvoltării întreprinderilor mici și mijlocii, în forma prezentată de Senat.
Membrii Comisiei pentru constituționalitate au examinat Legea, Decizia Curții  Constituționale nr. 445/2022 și documentele anexate, în ședința din data de 20 februarie 2023. 

Din numărul total de 13 membri ai Comisiei pentru constituționalitate au participat la şedinţă 12 deputaţi.
În această ședință, membrii Comisiei pentru constituționalitate au hotărât, cu majoritate de voturi, adoptarea Legii privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii,  în forma adoptată de Senat. 
Membrii celor două comisii propun plenului Camerei Deputaților adoptarea Legii  privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, în forma adoptată de Senat. 

În raport cu obiectul și conținutul său, actul normativ face parte din categoria legilor ordinare.

Consilieri parlamentari,








Consilier parlamentar,
Roxana David








Monica Gabriela Tudor
Silvia Olaru   
1
2

